קרן פימי

**קרן פימי** היא קרן ההשקעות הפרטית הראשונה, הגדולה והמובילה בישראל. הקרן, שנוסדה בשנת 1996 על ידי איש העסקים ישי דוידי, מנהלת נכסים בהיקף של למעלה מ-9 מיליארד דולר והיא המעסיק הפרטי והגוף התעשייתי הגדול ביותר במדינת ישראל.

## היסטוריה וגיוס הון
הקרן נוסדה בשנת 1996 ומאז רכשה שליטה ב-108 חברות ומימשה באופן מלא את אחזקותיה ב-76 מתוכן, בשווי עסקאות כולל של למעלה מ-9 מיליארד דולר.

הקרן גייסה לאורך שנות פעילותה שבע קרנות בהיקפים הגדולים ביותר בישראל. בשנת 2020 השלימה את גיוס "קרן פימי 7" בהיקף של 1.25 מיליארד דולר. בחודש נובמבר 2025 הכריזה הקרן על גיוס "קרן פימי 8", בהיקף של כ-1.5 מיליארד דולר. סך כל ההון שגויס לקרנות פימי, בצירוף הגיוס הנוכחי לקרן השמינית, עומד על כ-6 מיליארד דולר.

הקרן מציגה תוצאות עקביות יוצאות דופן ביחס למתחריה ונבחרה מספר פעמים לאחת מקרנות ההשקעה הפרטיות הטובות בעולם.

## אסטרטגיית השקעה
פימי רוכשת שליטה בחברות בוגרות, ישראליות או בעלות זיקה לישראל, בעסקאות מסוגים שונים כגון Buyout, מצבים מיוחדים ו-Turnaround. הקרן מתמקדת בחברות בהן היא מזהה מנועי צמיחה ויכולת לחולל שינוי ולהביא ערך מוסף משמעותי. חברות הפורטפוליו פועלות במגוון רחב של סקטורים עסקיים, למעט נדל"ן ושירותים פיננסיים.

למעלה מ-90% מהרכישות שביצעה פימי מאז היווסדה בוצעו במסגרת משא ומתן ישיר וללא השתתפות בהליך תחרותי.

### ניהול סיכונים
מאפיין ייחודי של פימי הוא שתוצאותיה יוצאות הדופן מושגות תוך יישום מדיניות הפחתת סיכון משמעותית, הנעשית באמצעות שלושה עקרונות מרכזיים:

# **מינוף פיננסי נמוך במיוחד:** הקרן עצמה אינה ממונפת, ויחס החוב הפיננסי ל-EBITDA של חברות הפורטפוליו בצירוף חברות ייעודיות לרכישתן הוא 0.4. יחס זה נמוך בצורה ניכרת ביחס לקרנות Private Equity בעולם ואף לנתוני חברות במדדי מניות מובילים בישראל ובעולם.
# **פיזור:** כ-80% ממכירותיהן של חברות הפורטפוליו שבשליטת פימי מבוצעות מחוץ לישראל, והן פועלות בלמעלה מ-14 סקטורים עסקיים שונים.
# **מימושים חלקיים:** הקרן נוהגת לבצע מימושים חלקיים במהלך חיי ההשקעה, כחלק מתפיסת הפחתת סיכון כוללת.

### פעילויות השבחה
פימי משקיעה במגוון רחב של חברות, והיא עוסקת רבות בהטמעת חדשנות בכל אחת מהן והפיכתן למובילות בתחומן. דוגמאות בולטות לכך אפשר למצוא בהשקעה ביצרנית חומרי הגלם המסורתיים לתעשיית המזון **גלעם** אשר תחת שליטתה של פימי הקימה מספר מפעלים מתקדמים לייצור מוצרי Specialty לתעשיית המזון, בהיקף השקעה כולל של מאות מיליוני שקלים; כמו כן, רכשה פימי בשנת 2016 את חברת **יוניטרוניקס**, המייצרת בקרים מתוחכמים לענפי תעשייה שונים, ופיצלה מתוכה לחברה נפרדת את **יוטרון** שהיא מובילה עולמית בתכנון וייצור פתרונות חניה אוטומטיים.

לפימי ניסיון רב בשיקום חברות והשקעות Turnaround. דוגמה לכך היא רכישת פעילות ההשקיה של חברת John Deere שבמועד רכישתה על ידי פימי הפסידה עשרות מיליוני דולרים בשנה, ולאחר מספר שנים בהן הפכה פימי את החברה למובילה עולמית בתחומה, תחת השם **Rivulis**, מכרה את אחזקותיה ברווח משמעותי. בשנת 2025 רכשה פימי, במסגרת הסדר חוב, את חברת **Landa Digital Printing** שהיא מובילה עולמית וטכנולוגית בייצור מכונות דפוס דיגיטליות שנקלעה לקשיים לאחר שצברה חובות בהיקף של למעלה מ-650 מיליון דולר.

## פורטפוליו והשפעה במשק
בחברות שבשליטת הקרן ישנם כ-50 מפעלים בישראל ולמעלה מ-100 חברות בנות בעולם, המעסיקות יחד למעלה מ-55,000 עובדים.

## משקיעים
המשקיעים בקרן הם גופים מוסדיים ומשקיעים פרטיים מישראל ומהעולם, הכוללים חברות ביטוח, תאגידים בינלאומיים, קרנות פנסיה, קרנות אוניברסיטאיות, כל הבנקים הגדולים בישראל ופמילי אופיס (Family Offices).

## חברות בהן השקיעה הקרן
עד היום השקיעה הקרן, בין היתר, בחברות:

## קישורים חיצוניים
* 
* 
* 
* 
* 
* 
*ImageSat (ISI) במדיה הפומבית
* 
* 
* 

## הערות שוליים

פימי